****

**คู่มือการขอรับบริการสำหรับผู้รับบริการหรือผู้มาติดต่อ**

**เรื่อง การแจ้งก่อสร้างอาคารตามมาตรา 39 ทวิ**

**ของ**

**องค์การบริหารส่วนตำบลเขาไพร**

**อำเภอรัษฎา จังหวัดตรัง**

**คู่มือสำหรับประชาชน :** การแจ้งก่อสร้างอาคารตามมาตรา 39 ทวิ

**หน่วยงานที่รับผิดชอบ :** องค์การบริหารส่วนตำบลเขาไพร อำเภอรัษฎา จังหวัดตรัง

**1. ชื่อกระบวนงาน :** การแจ้งก่อสร้างอาคารตามมาตรา 39 ทวิ

**2. หน่วยงานเจ้าของกระบวนงาน:** กองช่าง องค์การบริหารส่วนตำบลเขาไพร

**3. หมวดหมู่ของงานบริการ:** รับแจ้ง

**4. กฎหมายที่ให้อำนาจการอนุญาต หรือที่เกี่ยวข้อง:**

1) พระราชบัญญัติควบคุมอาคาร พ.ศ. 2522 และที่แก้ไขเพิ่มเติม

**5. พื้นที่ให้บริการ:** ตำบลเขาไพร

**6. ชื่ออ้างอิงของคู่มือประชาชน การแจ้งก่อสร้างอาคารตามมาตรา 39 ทวิ**

**7. ช่องทางการให้บริการ**

1) องค์การบริหารส่วนตำบลเขาไพร เลขที่ 134 หมู่ที่ 2 ตำบลเขาไพร อำเภอรัษฎา จังหวัดตรัง 92160

2) โทรศัพท์/โทรสาร 0-7529-0869

3) เว็บไซต์ : http://www.khaoprai.go.th

**ระยะเปิดให้บริการ** เปิดให้บริการ วันจันทร์ - ศุกร์ ตั้งแต่เวลา 08:30 - 16:30 น. (มีพักเที่ยง)

(ยกเว้นวันหยุดที่ทางราชการกำหนด)

8. หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต

**ผู้ใดจะก่อสร้างอาคารโดยไม่ยื่นคําขอรับใบอนุญาตจากเจาพนักงานทองถิ่นก็ได้ โดยการแจ้งตอ เจ้าพนักงานท้องถิ่นตามมาตรา 39 ทวิ เมื่อผู้แจ้งได้ดำเนินการแจ้งแล้ว เจ้าพนักงานท้องถิ่นต้องออกใบรับแจ้งตามแบบที่เจ้าพนักงานท้องถิ่นกำหนดเพื่อเป็นหลักฐานการแจ้งให้แก่ผู้นั้นภายในวันที่ได้รับแจ้ง ในกรณีที่ เจ้าพนักงานท้องถิ่นตรวจพบในภายหลังว่าผู้แจ้งได้แจ้งข้อมูลหรือยื่นเอกสารไว้ไม่ถูกต้องหรือไม่ครบถ้วนตามที่ระบุไว้ในมาตรา 39 ทวิ ให้เจ้าพนักงานท้องถิ่นมีอำนาจสั่งให้ผู้แจ้งมาดำเนินการแก้ไขให้ถูกต้องหรือครบถ้วนภายใน 7 วัน นับแต่วันที่ได้รับแจ้งคำสั่งดังกล่าว และภายใน 120 วัน นับแต่วันที่ได้ออกใบรับแจ้งตามมาตรา 39 ทวิ หรือนับแต่วันที่เริ่มการก่อสร้างอาคารตามที่ได้แจ้งไว้ ถ้าเจ้าพนักงานท้องถิ่นได้ตรวจพบว่าการก่อสร้างอาคารที่ได้แจ้งไว้ แผนผังบริเวณ แบบแปลนรายการประกอบแบบแปลนหรือรายการคำนวณของอาคารที่ได้ยื่นไว้ตามมาตรา 39 ทวิ ไม่ถูกต้องตามบทบัญญัติแห่งพระราชบัญญัตินี้ กฎกระทรวง หรือข้อบัญญัติท้องถิ่นที่ออกตามพระราชบัญญัตินี้ หรือกฎหมายอื่นที่เกี่ยวข้องให้เจ้าพนักงานท้องถิ่นมีหนังสือแจ้งข้อทักท้วงให้ผู้แจ้งตามมาตรา 39 ทวิ ทราบโดยเร็ว**

9. ขั้นตอน ระยะเวลา และส่วนงานที่รับผิดชอบ

**ระยะเวลาดำเนินการรวม 45 วัน**

|  |  |  |  |  |
| --- | --- | --- | --- | --- |
| ลำดับ | ประเภทขั้นตอน | รายละเอียดของขั้นตอนการบริการ | ระยะเวลาให้บริการ | หน่วยงานที่รับผิดชอบ |
| **1** | **การตรวจสอบเอกสาร** | **ยื่นแจ้งก่อสร้างอาคาร**  **จ่ายค่าธรรมเนียม**  **และรับใบรับแจ้ง** | **1 วัน** | **กองช่าง องค์การบริหารส่วนตำบลเขาไพร** |
| **2** | **การพิจารณา** | **เจ้าพนักงานท้องถิ่นตรวจพิจารณาเอกสารประกอบการแจ้ง** | **2 วัน** | **กองช่าง องค์การบริหารส่วนตำบลเขาไพร** |
| **3** | **การพิจารณา** | **เจ้าพนักงานท้องถิ่นดำเนินการตรวจสอบการใช้ประโยชน์ที่ดินตามกฎหมายว่าด้วยการผังเมืองตรวจสอบสถานที่ก่อสร้างจัดทำผังบริเวณแผนที่สังเขปตรวจสอบกฎหมายอื่นที่เกี่ยวข้อง เช่น ประกาศกระทรวงคมนาคม เรื่องเขตปลอดภัยในการเดินอากาศ เขตปลอดภัยทางทหารฯ และ พรบ.จัดสรรที่ดินฯ** | **7 วัน** | **กองช่าง องค์การบริหารส่วนตำบลเขาไพร** |
| **4** | **การพิจารณา** | **เจ้าพนักงานท้องถิ่นตรวจพิจารณาแบบแปลนและมีหนังสือแจ้งผู้ยื่นแจ้งทราบ** | **35 วัน** | **กองช่าง องค์การบริหารส่วนตำบลเขาไพร** |

**10. รายการเอกสารหลักฐานประกอบการยื่นคำขอ**

10.1) เอกสารยืนยันตัวตนที่ออกโดยหน่วยงานภาครัฐ

|  |  |  |  |
| --- | --- | --- | --- |
| **ลำดับ** | **รายการเอกสารยืนยันตัวตน** | **จำนวนเอกสาร** | **หมายเหตุ** |
| 1 | บัตรประจำตัวประชาชน | 1 ฉบับ | (กรณีบุคคลธรรมดา) |
| 2 | หนังสือรับรองนิติบุคคล | 1 ชุด | (กรณีนิติบุคคล) |

10.2) เอกสารอื่น ๆ สำหรับยื่นเพิ่มเติม

|  |  |  |  |  |
| --- | --- | --- | --- | --- |
| **ลำดับ** | **รายการเอกสารยื่นเพิ่มเติม** | **จำนวนเอกสาร**  **ฉบับจริง** | **จำนวนเอกสาร**  **สำเนา** | **หมายเหตุ** |
| 1 | แบบการแจ้งก่อสร้างอาคารตามที่เจ้าพนักงานท้องถิ่นกำหนด และกรอกข้อความให้ครบถ้วน | 1 ชุด |  | (เอกสารในส่วนของผู้แจ้งก่อสร้างอาคาร) |
| 2 | โฉนดที่ดิน น.ส.3 หรือ ส.ค.1 ขนาดเท่าต้นฉบับทุกหน้า พร้อมเจ้าของที่ดินลงนามรับรองสำเนา ทุกหน้า กรณี ผู้แจ้งไม่ใช่เจ้าของที่ดินต้องมีหนังสือยินยอมของเจ้าของที่ดินให้ก่อสร้างอาคารในที่ดิน |  | 1 ชุด |
| 3 | ใบอนุญาตให้ใช้ที่ดินและประกอบกิจการในนิคมอุตสาหกรรม หรือใบอนุญาตฯ ฉบับต่ออายุ หรือใบอนุญาตให้ใช้ที่ดินและประกอบกิจการ (ส่วนขยาย) พร้อมเงื่อนไขและแผนผังที่ดินแนบท้าย (กรณีอาคารอยู่ในนิคมอุตสาหกรรม) | 1 ชุด |  |
| 4 | กรณีที่มีการมอบอำนาจ ต้องมีหนังสือมอบอำนาจ ติดอากรแสตมป์ 30 บาท พร้อมสำเนาบัตรประจำตัวประชาชน สำเนาทะเบียนบ้าน หรือหนังสือเดินทางของผู้มอบและผู้รับมอบอำนาจ | 1 ชุด |  |
| 5 | บัตรประจำตัวประชาชน และสำเนาทะเบียนบ้านของผู้มีอำนาจลงนามแทนนิติบุคคลผู้รับมอบอำนาจเจ้าของที่ดิน (กรณีเจ้าของที่ดินเป็นนิติบุคคล) |  | 1 ชุด |
| 6 | หนังสือยินยอมให้ชิดเขตที่ดินต่างเจ้าของ (กรณีก่อสร้างอาคารชิดเขตที่ดิน) | 1 ชุด |  |
| 7 | หนังสือรับรองของสถาปนิกผู้ออกแบบพร้อมสำเนาใบอนุญาตเป็นผู้ประกอบวิชาชีพสถาปัตยกรรมควบคุม (ระดับวุฒิสถาปนิก) | 1 ชุด |  | (เอกสารในส่วนของผู้ออกแบบ) |
| 8 | หนังสือรับรองของวิศวกรผู้ออกแบบพร้อมสำเนาใบอนุญาตเป็นผู้ประกอบวิชาชีพวิศวกรรมควบคุม (ระดับวุฒิวิศวกร) | 1 ชุด |  |
| 9 | หนังสือยินยอมเป็นผู้ควบคุมงานของวิศวกรผู้ควบคุมการก่อสร้างพร้อมสำเนาใบอนุญาตเป็นผู้ประกอบวิชาชีพวิศวกรรมควบคุม (กรณีอาคารที่ต้องมีวิศวกรควบคุมงาน) | 1 ชุด |  |
| 10 | หนังสือยินยอมเป็นผู้ควบคุมงานของสถาปนิกผู้ควบคุมการก่อสร้างพร้อมสำเนาใบอนุญาตเป็นผู้ประกอบวิชาชีพ สถาปัตยกรรมควบคุม (กรณีอาคารที่ต้องมีสถาปนิกควบคุมงาน) | 1 ชุด |  |
| 11 | แผนผังบริเวณ แบบแปลน รายการประกอบแบบแปลน ที่มีลายมือชื่อพร้อมกับเขียนชื่อตัวบรรจง และคุณวุฒิ ที่อยู่ ของสถาปนิก และวิศวกรผู้ออกแบบ ตามกฎกระทรวงฉบับที่ 10 (พ.ศ. 2528) | 1 ชุด |  |
| 12 | รายการคำนวณโครงสร้าง แผ่นปกระบุชื่อเจ้าของอาคาร ชื่ออาคาร สถานที่ก่อสร้าง ชื่อ คุณวุฒิ ที่อยู่ ของวิศวกรผู้คำนวณพร้อมลงนามทุกแผ่น (กรณีอาคารสาธารณะ อาคารพิเศษ อาคารที่ก่อสร้างด้วยวัสดุถาวรและทนไฟเป็นส่วนใหญ่) กรณีอาคารบางประเภทที่ตั้งอยู่ในบริเวณที่ต้องมีการคำนวณให้อาคารสามารถรับแรงสั่นสะเทือนจากแผ่นดินไหวได้ ตามกฎกระทรวง กำหนดการรับน้ำหนัก ความต้านทาน ความคงทนของอาคาร และพื้นดินที่รองรับอาคารในการต้านทานแรงสั่นสะเทือนของแผ่นดินไหว พ.ศ. 2550 ต้องแสดงรายละเอียดการคำนวณ การออกแบบโครงสร้าง | 1 ชุด |  | (เอกสารในส่วนของผู้ออกแบบ) |
| 13 | กรณีใช้หน่วยแรงเกินกว่าค่าที่กำหนดในกฎกระทรวงฉบับที่ 6 พ.ศ. 2527 เช่นใช้ค่า fc > 65 ksc. หรือ ค่า fc’ > 173.3 ksc. ให้แนบเอกสารแสดงผลการทดสอบความมั่นคงแข็งแรงของวัสดุที่รับรองโดยสถาบันที่เชื่อถือได้ วิศวกรผู้คำนวณและผู้ขออนุญาต ลงนาม | 1 ชุด |  |
| 14 | กรณีอาคารที่เข้าข่ายตามกฎกระทรวงฉบับที่ 48 พ.ศ. 2540 ต้องมีระยะของคอนกรีตที่หุ้มเหล็กเสริม หรือ คอนกรีตหุ้มเหล็ก ไม่น้อยกว่าที่กำหนดในกฎกระทรวง หรือมีเอกสารรับรองอัตราการทนไฟจากสถาบันที่เชื่อถือได้ประกอบการขออนุญาต | 1 ชุด |  |
| 15 | แบบแปลนและรายการคำนวณงานระบบของอาคาร ตามกฎกระทรวง ฉบับที่ 33 (พ.ศ. 2535) | 1 ชุด |  | (เอกสารที่ต้องยื่นเพิ่มเติมสำหรับกรณีเป็นอาคารสูง หรืออาคารขนาดใหญ่พิเศษ (เอกสารในส่วนของผู้ออกแบบ)) |
| 16 | หนังสือรับรองของผู้ประกอบวิชาชีพวิศวกรรมควบคุมของวิศวกรผู้ออกแบบระบบปรับอากาศ (ระดับวุฒิวิศวกร) | 1 ชุด |  |
| 17 | หนังสือรับรองของผู้ประกอบวิชาชีพวิศวกรรมควบคุมของวิศวกรผู้ออกแบบระบบไฟฟ้า (ระดับวุฒิวิศวกร) | 1 ชุด |  |
| 18 | หนังสือรับรองของผู้ประกอบวิชาชีพวิศวกรรมควบคุมและวิศวกรผู้ออกแบบระบบป้องกันเพลิงไหม้ (ระดับวุฒิวิศวกร) | 1 ชุด |  |
| 19 | หนังสือรับรองของผู้ประกอบวิชาชีพวิศวกรรมควบคุมของวิศวกรผู้ออกแบบระบบบำบัดน้ำเสียและการระบายน้ำทิ้ง (ระดับวุฒิวิศวกร) | 1 ชุด |  |
| 20 | หนังสือรับรองของผู้ประกอบวิชาชีพวิศวกรรมควบคุมของวิศวกรผู้ออกแบบระบบประปา (ระดับวุฒิวิศวกร) | 1 ชุด |  |
| 21 | หนังสือรับรองของผู้ประกอบวิชาชีพวิศวกรรมควบคุม ของวิศวกรผู้ออกแบบระบบลิฟต์ (ระดับวุฒิวิศวกร) | 1 ชุด |  |

**11. ค่าธรรมเนียม**

๑. ใบอนุญาตก่อสร้างอาคาร ฉบับละ 20 บาท

๒. ใบอนุญาตดัดแปลงอาคารบ้านเรือน ฉบับละ 10 บาท

๓. ใบอนุญาตรื้อถอนอาคารบ้านเรือน ฉบับละ 10 บาท

๔. ใบอนุญาตเปลี่ยนการใช้อาคารบ้านเรือน ฉบับละ 20 บาท

๕. ใบรับรองอาคารบ้านเรือน ฉบับละ 10 บาท

๖. ใบแทนใบอนุญาตหรือใบแทนใบรับรอง ฉบับละ 5 บาท

**12. ช่องทางการร้องเรียน**

1) องค์การบริหารส่วนตำบลเขาไพร เลขที่ 134 หมู่ที่ 2 ตำบลเขาไพร อำเภอรัษฎา จังหวัดตรัง 92160

2) โทรศัพท์/โทรสาร 0-7529-0869

3) เว็บไซต์ : http://www.khaoprai.go.th

**13. แบบฟอร์มการขออนุญาต**

|  |  |  |  |
| --- | --- | --- | --- |
|  | **รายการเอกสาร** | **เงื่อนไข** |  |
| *ไม่พบแบบฟอร์มคำขออนุญาต* | | | |